เมืองที่มีค่าครองชีพแพงที่สุดในโลก
ผลการสำรวจค่าครองชีพในนครใหญ่ต่างๆ ทั่วโลก ของบริษัทที่ปรึกษาเมอร์เซอร์ประจำปีนี้ ออกมาแล้ว โดยกรุงมอสโคว์ของรัฐเซียติดอยู่อันดับที่หนึ
กรุงมอสโคว์ของรัฐเซียยืนอยู่ที่อันดับที่หนึ่ง จากการจัดอันดับของบริษัทเมอร์เซอร์ปีนี้ โดยมีค่าครองชีพสูงกว่านครนิวยอร์คถึง 42% รองลงมาคือกรุงโตเกียว กรุงลอนดอน และกรุงออสโรของนอร์เวย์ และกรุงโซลของเกาหลีใต้ สำหรับในสหรัฐเอง นครนิวยอร์คจัดว่ามีค่าครองชีพแพงที่สุด ตามมาด้วยลอสแองเจลิส ศูนย์กลางแห่งวงการบันเทิง แต่ในขณะที่นครลอสแองเจลิสอาจจะเรียกได้ว่า เป็นเมืองหลวงของวงการบันเทิง หรือแหล่งที่อยู่ของดาราทั้งหลาย กรุงมอสโคว์เองกลับเรียกได้ว่าเป็นศูนย์กลางของคนรวย เพราะว่าที่กรุงมอสโคว์นี้มีเศรษฐี หรือจะเรียกได้ว่า อภิมหึมามหาเศรษฐีใหญ่ ซึ่งมีเศรษฐีระดับพันล้านดอลล่าร์อยู่ถึง 74 ราย เรียกว่ามากที่สุดในโลก การสำรวจของบริษัทเมอร์เซอร์นี้ อาศัยการเก็บข้อมูลจากนครใหญ่ต่างๆ 143 แห่งทั่วโลก โดยวัดจากค่าครองชีพราว 200 รายการ อย่างเช่นค่าที่พัก ค้าดินทาง ค่าอาหาร เครื่องแต่งกาย เครื่องใช้ในบ้านและการพักผ่อนหย่อนใจ